VS000638
Datum: 1995-05-10T02:00:00.000+02:00
datum_sodbe_i_stopnje: 1998-02-02T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe hrbtenice in reber in njihove posledice
fischer: srednje hudi primeri
odskodnina: 1220000 SIT
opombe: II Ips 151/99. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 30 do 35 let

Kot samostojna podjetnica se je ukvarjala s pranjem perila.

## Škodni dogodek

Poškodovala se je v prometni nesreči.

## Poškodba

Pretres možganov in zvin vratne hrbtenice.

## Telesne bolečine

500000 SIT Kontinuirane močne pol dneva, občasne bolečine dva dni, kontinuirane zmerne en teden, občasne zmerne dva tedna, lažje pojemajoče tri mesece.

#### Ambulantno zdravljenje

Hodila je na številne kontrolne preglede h kirurgu, fiziatru in splošnemu zdravniku.

#### Rehabilitacija

Hodila je na fizioterapevtske vaje v ambulanto, doma pa je delala vaje za razgibavanje vratu in za obhrbtenične mišice.

#### Nevšečnosti med zdravljenjem

Šest tednov je nosila Schantzovo ovratnico, 6x RTG.

## Strah

150000 SIT Zaskrbljenost za izid zdravljenja je trajala tri mesece in je bila večja od običajne zaskrbljenosti pri tovrstnih poškodbah, ker je tožničino delo odvisno od njenih popolnih fizičnih sposobnosti.

## Zmanjšanje življenjske aktivnosti

570000 SIT Poškodba v funkcionalnem pogledu ni zapustila trajnih posledic, vendar pa gre za zaostale bolečine v vratu, ki so posledica brazgotinskega draženja poškodovanih tkiv. Te bolečine jo po končanem zdravljenju še vedno omejujejo in jo bodo omejevale v poklicnih in ostalih vsakodnevnih življenjskih aktivnostih. S težavo opravlja dela, ki zahtevajo prisilno držo glave in vratu (daljša vožnja z avtomobilom), defleksijo vratu (obešanje perila, pogledi navzgor), ponavljajoče se gibe z desno roko (likanje in podobno).

---

ZOR člen 200, 203